PATVIRTINTA

 Vilniaus Sofijos Kovalevskajos

 gimnazijos direktoriaus

2019 m. gegužės 23 įsakymu Nr. M- 86

**VILNIAUS SOFIJOS KOVALEVSKAJOS GIMNAZIJOS**

**MOKINIŲ ELGESIO TAISYKLĖS**

**I. BENDROSIOS NUOSTATOS**

1. Vilniaus Sofijos Kovalevskajos gimnazijos mokinių elgesio taisyklės (toliau elgesio taisyklės) reglamentuoja gimnazijos mokinių elgesį, mokinių skatinimo ir drausminimo sistemą.

2. Elgesio taisyklės grindžiamos Lietuvos Respublikos Švietimo įstatymu, Vaiko teisių konvencija, kitais įstatymais, gimnazijos nuostatais bei vidaus tvarkos taisyklėmis, mokymosi sutartimi.

**II. TIKSLAI IR UŽDAVINIAI**

3. Sukurti sistemą, kuri padėtų kurti palankų emocinį klimatą mokytis.

4. Skatinti mokinių vidinį poreikį tobulėti ir ugdytis vertybines nuostatas, aktyvumą, visuomeniškumą.

5. Didinti mokinių atsakomybę už save bei klasės draugų mokymąsi ir elgesį.

**III. MOKINIŲ TEISĖS**

6. Gauti informaciją apie švietimo programas, mokymosi formas.

7. Gauti sveikatos priežiūros specialisto, psichologo, specialiojo pedagogo, socialinio pedagogo

pagalbą.

8. Gauti socialinę pagalbą, jei tokios pagalbos negali suteikti tėvai (globėjai).

9. Puoselėti valstybinę ir gimtąją kalbą, kultūrą, papročius, tradicijas.

10. Mokytis savitarpio pagarba grįstoje psichologiškai ir fiziškai saugioje aplinkoje, turėti higienos reikalavimus atitinkantį mokymosi krūvį, darbo vietą, aplinką.

11. Dalyvauti gimnazijos savivaldoje.

12. Pagal savo galimybes ir gebėjimus atstovauti gimnazijai olimpiadose, konkursuose, sporto varžybose ir kituose renginiuose.

13. Burtis į vaikų ir jaunimo organizacijas, dalyvauti neformaliojo ugdymo užsiėmimuose, taikiuose susirinkimuose, kurių veikla neprieštarauja Lietuvos Respublikos įstatymams.

14. Nustatyta tvarka naudotis gimnazijos vadovėliais, biblioteka, sporto sale, mokomaisiais kabinetais, kompiuteriais ir kita įranga ar priemonėmis.

15. Gauti informaciją apie save, dalyvauti, svarstant elgesį.

16. Gimnazijoje padėti kurti atmosferą, kurioje visi galėtų darniai mokytis, ugdytis.

**IV. MOKINIŲ PAREIGOS**

17. Atsakingai vykdyti pagrindinę mokinio pareigą – stropiai mokytis, būti atidiems ir aktyviems per pamokas, sąžiningai atlikti savarankiškas, kontrolines ir kitas užduotis.

18. Kasmet profilaktiškai tikrinti sveikatą; susirgus ar susižeidus kreiptis į gimnazijos sveikatos priežiūros specialistą, klasės auklėtoją ar mokytoją.

19. Dėvėti švarią, tvarkingą mokyklinę uniformą. Sportinę aprangą ir sportinę avalynę dėvėti tik kūno kultūros pamokose.

20. Vertingus, brangius, su mokymosi procesu nesusijusius daiktus palikti namuose. Už savo asmeninių daiktų saugumą atsako pats mokinys.

21. Laikytis švaros bei tvarkos visoje mokyklos teritorijoje, reaguoti į mokytojų pastabas. Tausoti ir saugoti mokyklos turtą.

22. Laikytis saugaus elgesio ir priešgaisrinės saugos reikalavimų.

23. Nenaudoti fizinės (mušimas, stumdymas, spardymas ir pan.) ir emocinės (pravardžiavimas, grasinimas, ignoravimas ir pan.) prievartos; nereketuoti; nevartoti necenzūrinių žodžių; nežaisti azartinių žaidimų.

24. Informuoti auklėtoją, socialinį pedagogą, administraciją apie rengiamus ir/ar vykdomus nusikaltimus ir kitą draudžiamą veiklą.

25. Gimnazijoje, jos teritorijoje ir prieigose nerūkyti (cigarečių, ar el. cigarečių), nevartoti ir neplatinti alkoholinių gėrimų bei kitų psichiką veikiančių medžiagų. Buvimas šalia (kartu) nusižengimą darančių mokinių laikomas nusižengimu, jei apie tai nepraneša budinčiam mokytojui, administracijos atstovui.

26. Viešose vietose elgtis mandagiai, kultūringai, dorai, garbingai atstovauti savo mokyklai.

27. Rastus pamestus daiktus perduoti budėtojui arba administracijai.

28. Turėti mokinio pažymėjimą, jį pateikti, paprašius gimnazijos budėtojui, mokytojui ar kitam mokyklos darbuotojui.

29. Atėjus į gimnaziją striukę, paltą, kepurę ar kitus lauko drabužius palikti rūbinėje ir pasiimti juos pasibaigus visoms pamokoms. Naudotis tik savo daiktų spintele, palaikyti joje tvarką.

30. Filmuoti, fotografuoti, naudoti diktofoną gimnazijoje ir jos teritorijoje ar ugdymo proceso metu ne gimnazijos teritorijoje tik gavus administracijos, klasės auklėtojo, mokytojo, mokinių ir/ar jų tėvų raštišką leidimą.

31. Pamokų ir pertraukų metu iš gimnazijos išeiti laikantis „Mokinių išleidimo iš pamokų ir pertraukų metu iš Vilniaus Sofijos Kovalevskajos gimnazijos“ tvarkos aprašo taisyklių. Turėti individualų tvarkaraštį (3-4 gimnazijos klasių mokiniai) ir jį pateikti, jei to prašo gimnazijos darbuotojai. Draudžiama vestis į gimnaziją pašalinius asmenis.

**32. Mokinio elgesio taisyklės pamokoje:**

32.1. Atėjus į kabinetą pasisveikinti su mokytoju ir bendramoksliais.

32.2 Pamokoje ugdytis pagal mokytojo parengtą pamokos planą.

32.3. Į mokyklą atsinešti tik mokymuisi reikalingas priemones.

32.4. Stropiai mokytis, būti atidžiam ir aktyviam per pamokas, sąžiningai atlikti paskirtas užduotis.

32.5. Punktualiai atvykti į visas pamokas, pasirinktus modulius ir papildomojo ugdymo užsiėmimus.

32.6. Neatlikus namų darbų, nepasiruošus pamokai informuoti mokytoją prieš pamoką.

32.7. Rašyti visus mokomojo dalyko plane numatytus darbus.

32.8. Elgtis drausmingai, netrikdyti pamokos rimties, reaguoti į mokytojo pastabas.

32.9 Per pamoką draudžiama valgyti, kramtyti gumą, gerti gaiviuosius gėrimus ir pan.

32.10. Pamokoje naudotis mobiliaisiais telefonais, ausinukais galima tik mokymosi tikslais.Piktybiškai naudojantis telefonu per pamoką ne mokymuisi, mokytojas gali telefoną iš mokinio paimti; tokiu atveju telefonas grąžinamas tik mokinio tėvams.

32.11. Atleisti nuo kūno kultūros pamokų galima tik pagal gydytojo išduotą pažymą arba gimnazijos direktoriaus įsakymą. Mokiniai atleisti dėl ligos atvyksta į kūno kultūros pamoką, bet neatlieka fizinio lavinimo užduočių.

32.12. Mokiniai, lankantys (arba baigę) sporto, dailės, muzikos studijas, pateikę atitinkamas pažymas ir tėvų prašymą, gali būti atleidžiami nuo to dalyko pamokų lankymo. Už šių mokinių saugumą pamokos metu atsako dalyko mokytojas. Jei tokia pamoka yra pagal tvarkaraštį yra pirma arba paskutinė, mokinys gali joje nedalyvauti. Už mokinių saugumą tokiu atveju atsako tėvai.

32.13. Neatvykus mokiniui į mokyklą/pamoką, tėvai tą pačią dieną turi informuoti klasės vadovą. Grįžus mokiniui po ligos iškart reikia pateikti gydytojo pažymą. Jei vaikas serga iki 3 dienų, pateikti tėvų parašytą pateisinimą.

32.14. Vykstant pamokos pavadavimui atlikti kito mokytojo skirtas užduotis, laikytis elgesio ir tvarkos taisyklių.

**33. Mokinio elgesio taisyklės bibliotekoje - informaciniame centre:**

**Skaitytojų ir lankytojų aptarnavimo tvarka**

1. Asmenys, norėdami naudotis bibliotekoje saugomais spaudiniais ir kitais informacijos šaltiniais, privalo užsiregistruoti bibliotekoje.
2. Skaitytojai ir lankytojai bibliotekoje aptarnaujami abonemente ir skaitykloje.
3. Skaitytojui mokomoji literatūra išduodama vieneriems mokslo metams.
4. Reti ir vertingi informaciniai leidiniai, kartografiniai vaizdinai, vaizdo ir garso kasetės, elektroniniai dokumentai į namus neišduodami. Jais galima naudotis tik skaitykloje.
5. Skaitytojas savo formuliare pasirašo už kiekvieną spaudinį ar kitą dokumentą. Juos grąžinus, matant skaitytojui, pasirašo bibliotekininkas.

***Skaitytojai turi teisę:***

1. Gauti iš bibliotekos fondo spaudinius ir kitus dokumentus laikinam naudojimui skaitykloje ar į namus.
2. Gauti išsamią informaciją apie bibliotekos fondą ir teikiamas paslaugas.
Pateikti užklausą žodžiu, raštu, kt. ryšio priemonėmis ir gauti atsakymą.
3. Prašyti pratęsti spaudinių ir kitų dokumentų grąžinimo terminą.

***Skaitytojas privalo:***

1. Tausoti ir saugoti bibliotekos spaudinius, knygas ir kitus dokumentus, negadinti bibliotekos inventoriaus.
2. Gautą knygą peržiūrėti ir apie pastebėtus trūkumus (spaudos defektus, išplėštus lapus ir pan.) pranešti bibliotekininkui.
3. Neišnešti spaudinių ir kitų dokumentų iš bibliotekos patalpų, jei spaudiniai ir kiti dokumentai neįrašyti į skaitytojo formuliarą.
4. Išsinešti spaudinius į namus galima tik leidus bibliotekos darbuotojui.
5. Nustatytu laiku grąžinti paimtus spaudinius ir kitus dokumentus arba pratęsti naudojimosi jais terminą, jeigu jų nepageidauja kiti skaitytojai.
6. Neardyti katalogų ir kartotekų, neišimti iš jų kataloginių kortelių, nekeisti bibliotekos fondų išdėstymo tvarkos.
Pasikeitus asmens duomenims (pavardei, gyvenamajai vietai ar pan.), nedelsiant informuoti bibliotekininką.
7. Bibliotekos patalpose būti tyliai, leisti ramioje aplinkoje dirbti kitiems skaitytojams ir bibliotekininkams.

***Skaitytojo atsakomybė:***

1. Praradęs ar nepataisomai sugadinęs spaudinį, knygą ar kitą dokumentą, skaitytojas privalo jį pakeisti tokiu pat arba bibliotekos pripažintu lygiaverčiu, arba atlyginti jo rinkos kainą.
2. Mokinys, išvykdamas iš mokyklos grožinės literatūros knygas grąžina į biblioteką, vadovėlius, jų komplektų dalis, mokymo priemones grąžina dalyko mokytojui. Į biblioteką mokinys pristato „Atsiskaitymo su biblioteka“ lapelį (2 priedas).
3. Visi II(10), IV(12) klasių moksleiviai mokslo metų gale privalo pristatyti į biblioteką „Atsiskaitymo su biblioteka“ lapelį. (2 priedas)
4. Dalykų mokytojas mokslo metų pradžioje vadovėlius išdalina moksleiviams, o pasibaigus mokslo metams – surenka, patikrina jų būklę ir grąžina į saugojimo patalpą. Moksleiviai, gavę vadovėlius, pasirašo dalyko mokytojo sudarytame sąraše.
5. Gimnazijos baigimo pažymėjimai, brandos atestatai išduodami tik tiems mokiniams, kurie į raštinę pristato nustatytos formos atsiskaitymo lapelį su dalykų mokytojų ir bibliotekininko parašais bei bibliotekos antspaudu.
6. Už mokinių pamestus arba nepataisomai sugadintus vadovėlius atsako tėvai arba globėjai.
7. Vadovėliai išduodami vasarai (papildomam mokymuisi) už piniginį užstatą.

**Naudojimosi informaciniu centru taisyklės**

1. Skaityklos lankytojai gali naudotis kompiuterine teisinės informacijos sistema WINDOWS , asmeniniu elektroniniu paštu.
2. Dirbti informacinio centro kompiuteriais leidžiama tik laisvu, ne pamokų metu.
3. Lankytojams leidžiama atlikti tik su ugdymosi procesu susijusius darbus ir atitinkamos informacijos paiešką.
4. Skaityklos lankytojai įvairius rašto darbus gali atsispausdinti naudodamiesi spausdintuvu. Visi spausdinimo darbai mokami.
5. Įsirašyti reikalingą informaciją į laikmenas.
6. Dirbti prie vieno kompiuterio leidžiama ***tik vienam skaitytojui***.
7. Klausyti garso įrašų *tik su ausinėmis.*
8. Skaityklos lankytojai privalo laikytis tvarkos ir švaros skaitykloje, taip pat vykdyti visus teisėtus atsakingų skaityklos darbuotojų reikalavimus.
9. Skaityklos lankytojai privalo skubiai informuoti atsakingus skaityklos darbuotoją apie pastebėtus pažeidimus ar sugedus kompiuterinei technikai, taip pat ir kitais nenumatytais atvejais.
10. Skaitytojai, baigę darbą, turi uždaryti visas programas.
11. Skaitytojai privalo laikytis Interneto etikos ir šių taisyklių.

***Skaitytojams draudžiama:***

1. Naudotis kompiuteriais ne mokymo(si) informacijos paieškos tikslais (pokalbiams internete, žaidimams, erotinio pobūdžio puslapių peržvalgai ir pan.);
2. Naikinti instaliuotas taikomąsias programas bei keisti jų parametrus.
3. Registruotis įvairiuose reklaminiuose, komerciniuose interneto puslapiuose.
4. Siųstis didelės apimties informaciją iš interneto.
5. Įrašyti savo failus į kompiuterio C diską.
6. Instaliuoti atsisiųstą programinę įrangą.

**34. Mokinio elgesio taisyklės renginiuose:**

34.1. Atvykti laiku į nurodytą vietą, laikytis mokinio elgesio taisyklių.

34.2. Elgtis drausmingai ir kultūringai, išvykti renginiui pasibaigus.

34.3. Renginyje gali dalyvauti tik organizatorių kviečiami mokiniai ar kiti bendruomenės nariai.

34.4. Aktyviai, geranoriškai įsitraukti į renginio veiklas.

**35. Mokinio elgesio taisyklės valgykloje:**

35.1. Ateiti į valgyklą be viršutinių drabužių (striukių, paltų ir pan.).

35.2. Nusiplauti rankas prieš valgį.

35.3. Tausoti valgyklos inventorių, vandenį, higienos priemones.

35.4. Valgyklos indais bei įrankiais naudotis tik valgyklos patalpoje.

35.5. Valgyti valgykloje kultūringai ir netrukdyti kitiems.

35.6. Būti mandagiems su valgyklos darbuotojais ir kitais joje esančiais asmenimis, bendraamžiais bei jaunesniais mokiniais.

35.7. Tvarkingai stotis į eilę, sėsti prie mokiniams skirtų stalų.

35.8. Pavalgius per ilgąsias pertraukas iškart užleisti vietą prie stalo kitiems.

35.9. Valgyti tik savo nusipirktą ar atsineštą maistą.

35.10. Pavalgius palikti švarų stalą, indus nunešti į jiems skirtą vietą.

**36. Mokinio elgesio taisyklės rūbinėje:**

**36.1.** Prieš pamoką paltus ar striukes ar pan. kabinti rūbinėje.

36.2. Jei yra eilė, stovėti joje tvarkingai; mandagiai elgtis su kitais mokiniais, nelįsti be eilės, nesistumdyti.

36.3. Rūbinėje atiduoti/pasiimti drabužius naudojantis priskirtu numeriuku.

36.4. Nepalikti rūbinėje mokymo priemonių, pinigų, dokumentų, kitų vertingų daiktų. Rūbininkas neatsako už drabužiuose paliktus asmeninius mokinio daiktus.

**37. Mokinio elgesio taisyklės per pertrauką:**

37.1. Lipant laiptais ir einant koridoriumi laikytis dešiniosios pusės.

37.2. Nestovėti siaurose koridoriaus vietose, kad nesusidarytų spūstis.

37.3. Nebėgioti, su draugais bendrauti ramiu tonu, nešūkauti ir nekelti balso, nesėdėti ant palangių, reaguoti į darbuotojų pastabas.

37.4. Pertraukų ir pamokų metu išeiti iš mokyklos vadovaujantis „Mokinių išleidimo iš pamokų ir pertraukų metu iš Vilniaus Sofijos Kovalevskajos gimnazijos“ tvarkos aprašo taisyklėmis.

37.5. Elgtis taip, kad nebūtų pažeistas nė vieno bendruomenės nario saugumas.

**V. MOKINIŲ SKATINIMAS**

38. Už puikų, labai gerą, gerą mokymąsi, pavyzdingą lankomumą, elgesį, atstovavimą gimnazijai olimpiadose, konkursuose, varžybose, konferencijose, festivaliuose ir kituose renginiuose, aktyvią veiklą gimnazijos savivaldoje, pagalbą klasės auklėtojui, mokytojams, savanorišką ir puikiai atliktą socialinę - pilietinę veiklą **mokiniai skatinami:**

38.1. mokytojo, klasės vadovo, pagalbos mokiniui specialisto, gimnazijos vadovo viešas mokinio pagyrimu ir/ar padėka el. dienyne;

38.2. padėka, pareikšta gimnazijos direktoriaus įsakymu, ir sveikinimu mokyklos internetinėje svetainėje;

38.3. gimnazijos padėkos raštu;

38.4. padėka žodžiu ir/ar raštu mokinio tėvams (globėjams, rūpintojams);

38.5. apdovanojimas knyga, atminimo dovanėle, kultūrine – pažintine išvyka, renginiu ir kt.

**VI. MOKINIŲ DRAUSMINIMAS**

39. Mokiniams už Mokinių mokymo sutarties, gimnazijos nuostatų, Vidaus darbo tvarkos, Mokinio elgesio taisyklių nesilaikymą gali būti taikomos **drausminės priemonės** (poveikio priemonės ar nuobaudos). Mokiniui grubiai pažeidus gimnazijos drausmę ar sistemingai neatliekant mokinio pareigų:

39.1. Pirmą kartą nusižengus, mokiniui reiškiamas mokytojo žodinis įspėjimas, įrašoma pastaba elektroniniame dienyne skiltyje „Pagyrimai ir pastabos“.

39.2. Antrą kartą mokiniui nusižengus, pildomas Gimnazijos drausmės pažeidimo aktas, kuris perduodamas klasės vadovui. Klasės vadovas aiškinasi situaciją, informuoja tėvus telefonu ar įrašu el. dienyne. Atliktas veiklas registruoja dienyne „Klasės vadovo veikla“. Užpildytus drausmės pažeidimo aktus laiko mokinių bylose.

39.3. Surinkus mokiniui tris (pagal situaciją ir mažiau) Gimnazijos drausmės pažeidimo aktus, klasės vadovas apie tai informuoja socialinį pedagogą ir jam perduoda užpildytus Gimnazijos drausmės pažeidimo aktus. Kviečiami tėvai į mokyklą.

39.4. Skiriama drausminė nuobauda – raštiškas direktoriaus įspėjimas.

39.5. Socialinis pedagogas pagal poreikį/situaciją mokiniui skiria elgesio stebėjimo ir drausminimo poveikio priemones (Elgesio fiksavimo lapo pildymas, sutarties su mokiniu pasirašymas numatant pasekmes ir kt.) ir raštu informuoja (per el. dienyną/el. paštu.) mokinio tėvus (globėjus, rūpintojus).

39.6. Netinkamam elgesiui kartojantis, mokinio elgesys/poelgis svarstomas gimnazijos Vaiko gerovės komisijos (toliau – VGK) posėdyje. Dalyvauja mokinys, mokinio tėvai (globėjai, rūpintojai). VGK priima sprendimą dėl mokymo(si) ir/ar švietimo pagalbos teikimo konkrečiam mokiniui, pagalbos teikimo plano sudarymo arba kreipimosi į gimnazijos direktorių dėl nuobaudos skyrimo.

39.7. Netinkamam elgesiui kartojantis, skiriama drausminė priemonė – direktoriaus raštiškas papeikimas.

39.8. Ypatingais atvejais, kai problema neišsprendžiama, mokinys ir/ar jo tėvai, klasės vadovas kviečiami į administracijos posėdį, kuriame svarstomas mokinio elgesys.

39.9. Skiriama drausminimo priemonė – griežtas papeikimas.

39.10. Mokinio elgesys aptariamas Mokytojų tarybos posėdyje, kuriame svarstomas klausimas dėl mokinio mokymosi sąlygų keitimo arba šalinimo iš mokinių sąrašų (jei mokiniui yra daugiau nei 16 metų).

39.10. Kai mokinio elgesys daro žalą ar kelia realų pavojų jo paties ir/ar kitų asmenų gyvybei, sveikatai, saugumui ar turtui, mokiniui taikomos atitinkamos poveikio priemonės, vadovaujantis gimnazijos 2016 m. rugsėjo 28 d. direktorės įsakymu Nr. V-146 patvirtinta „Poveikio priemonių taikymo netinkamai besielgiantiems mokiniams sąlygos ir tvarka“.

39.11. Vadovaujantis Lietuvos Respublikos vaiko minimalios ir vidutinės priežiūros įstatymo (toliau – Vaiko minimalios ir vidutinės priežiūros įstatymas) nustatytais pagrindais ir tvarka, mokiniui gali būti skirta minimalios ar vidutinės priežiūros priemonė.

**40. Gimnazijos turto tyčinis sunaikinimas ar sugadinimas:** įvykį pastebėjęs asmuo informuoja tą dieną gimnazijoje budintį administracijos atstovą. Padarytą žalą atlygina mokinio tėvai (globėjai, rūpintojai) įstatymų ir gimnazijos nustatyta tvarka.

**41. Smurtavimas, patyčios iš mokinių, mokytojų, kitų gimnazijos darbuotojų ir kitų asmenų:** gimnazijos darbuotojai, pastebėję smurtavimą ar patyčias, reaguoja nedelsiant, taiko drausminimo priemones, numatytas „Patyčių prevencijos ir intervencijos vykdymo tvarkos apraše”.

**42. Pamokų nelankymas ir vėlavimas į pamokas:** taikomos drausminimo priemonės, numatytos ,,Vilniaus Sofijos Kovalevskajos gimnazijos lankomumo tvarkos apraše“.

**43. Tabako, elektroninių cigarečių, alkoholio ir kitų psichiką veikiančių medžiagų vartojimas, laikymas ir platinimas gimnazijoje, gimnazijos teritorijoje:**

43.1. gimnazijos darbuotojas, pastebėjęs rūkantį mokinį gimnazijoje, jos teritorijoje, ar mokinį dalyvaujantį darant nusižengimą pildo Gimnazijos drausmės pažeidimo aktą (priedas Nr.1); ir jį perduoda gimnazijos socialiniam pedagogui;

43.2. socialinis pedagogas taiko atitinkamas poveikio priemones, raštu informuoja (per el. dienyną) mokinio tėvus (globėjus, rūpintojus);

43.3. apie tabako, elektroninių cigarečių vartojimą gimnazijos patalpose, jos teritorijoje informacija perduodama Vilniaus m. 6-ajam policijos komisariatui dėl administracinių poveikio priemonių taikymo;

43.4. direktoriaus įsakymu skiriama nuobauda – papeikimas;

43.5. situacijai kartojantis, mokinys ir mokinio tėvai (globėjai, rūpintojai) kviečiami atvykti į gimnazijos Vaiko gerovės komisijos posėdį;

43.6. gimnazijos darbuotojai, įtarę, kad mokinys gimnazijoje, jos teritorijoje vartoja alkoholį ar kitas psichiką veikiančias medžiagas, yra apsvaigęs nuo šių medžiagų, suteikia pirmąją pagalbą (esant būtinybei), nedelsdami informuoja gimnazijos direktorių ar tą dieną gimnazijoje budintį atstovą ir/ar pagalbos mokiniui specialistus (socialinį pedagogą, psichologą), visuomenės sveikatos priežiūros specialistą. Kviečiami į mokyklą tėvai (globėjai, rūpintojai), kurie įspėjami dėl galimų administracinių poveikio priemonių taikymo, atskirais atvejais kviečiama policija.

 44. Mokinys, turintis 16 metų, gavęs 3 papeikimus, šalinamas iš mokyklos.

45. Jei mokinys gauna nuobaudą ar paskatinimą, informuojami tėvai.

**VII. BAIGIAMOSIOS NUOSTATOS**

 46. Su Mokinio elgesio taisyklėmis klasių vadovai rugsėjo mėn. pasirašytinai supažindina mokinius, o mokinių tėvus (globėjus, rūpintojus) - pirmojo informacinio susirinkimo metu. Naujai į gimnaziją atvykę mokiniai, supažindinami nedelsiant.

 47. Taisyklių keitimas gali būti inicijuojamas mokinių savivaldos, mokytojų tarybos, gimnazijos tarybos ar administracijos.

\_\_\_\_\_\_\_\_\_\_\_\_\_\_\_\_\_\_\_\_\_

 Mokinių elgesio taisyklių

**Priedas Nr.1**

**VILNIAUS SOFIJOS KOVALEVSKAJOS**

**GIMNAZIJOS DRAUSMĖS PAŽEIDIMO AKTAS**

Data ............... **Mokinys(ė)**...................................................................................................., klasė...........

***Pamokos, pertraukos, renginio metu*** ( pabraukti):

 neturėjo mokymosi priemonių,

 trukdė pamoką,

 nedalyvavo ugdomojoje veikloje,

 savavališkai išėjo iš kabineto pamokos metu,

 naudojosi telefonu, grotuvu ar kitais ugdymo procese nereikalingais daiktais,

 nepagarbiai, įžūliai, žeminančiai elgėsi su mokytojais, mokiniais, kitais mokyklos bendruomenės nariais,

 vartojo necenzūrinius žodžius,

 pastebėtas apsvaigęs nuo alkoholio ar kitų narkotinių medžiagų mokykloje (mokyklos teritorijoje),

 organizavo azartinius lošimus ir dalyvavo juose,

 rūkė mokyklos teritorijoje kita(įrašyti)..........................................................................................................................................................................................................................................................................................................................................

Mokyklos darbuotojas   \_\_\_\_\_\_\_\_\_\_\_\_\_\_\_              \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                    (parašas)                                    (vardas, pavardė)

**Mokytojas** Siekiant išvengti drausmės pažeidimo buvo imtasi tokių priemonių:

......................................................................................................................................................................................................................................................................................................................................................................................................................................................................................................................................................................................................................................................................................................................................................................

**Mokinys** Šio drausmės pažeidimo priežastis aiškinu taip:

................................................................................................................................................................................................................................................................................................................................................................................................................................................................................................................................................................................................................................................................................................................................................................................................

          \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

                                                   (vardas, pavardė, parašas)

**Klasės auklėtojas** Sprendžiant problemą imtasi šių priemonių:

................................................................................................................................................................................................................................................................................................................................................................................................................................................................................................................................................................................................................................................................................................................................................................................................

             \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas, data)

**Susipažinau** (tėvo, globėjo/rūpintojovardas pavardė parašas data)

Mokinių elgesio taisyklių **Priedas Nr.2**

 Vilniaus S. Kovalevskajos gimnazijos/progimnazijos

 bibliotekos literatūros išdavimo ir surinkimo tvarkos

**ATSISKAITYMO SU BIBLIOTEKA LAPELIS**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mokinio pavardė vardas)

Klasė \_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Dalykas | Mokytojo pavardė, vardas | Parašas |
| Lietuvių kalba |  |  |
| Lietuvių literatūra |  |  |
| Anglų kalba |  |  |
| Vokiečių kalba |  |  |
| Rusų kalba |  |  |
| Rusų literatūra |  |  |
| Istorija |  |  |
| Pilietiškumo pagrindai |  |  |
| Matematika |  |  |
| Informatika |  |  |
| Fizika |  |  |
| Geografija |  |  |
| Biologija |  |  |
| Gamta |  |  |
| Chemija |  |  |
| Dailė |  |  |
| Grožinė literatūra |  |  |

Bibliotekininkė (vardas pavardė parašas)